POLITISOMMER: – I disse tider skjer det jo så mye spennende - Politiforum.no
Lader batterier: På sommeren bruker Janne Stømner blant annet tid på fjellturer. (Foto: Privat)
– I disse tider skjer det jo så mye spennende
Oslo politidistrikt har hatt mange utfordringer den siste tiden. Politiinspektør Janne Stømner mener tiden som kommer, med tema som reform og nettpatrulje, blir spennende å jobbe med.
I «Politisommer» svarer ansikter fra politiet på spørsmål om sommeren og hverdagen i politiet.
Dagens sommergjest:
Janne Stømner
Politiinspektør Oslo politidistrikt
Politiinspektør Janne Stømner lader batteriene på sommeren, og synes det er sunt med et lite avbrekk fra jobben.
– Hva gjør du for å slappe av på sommeren?
– Nyter lange lyse dager med treningsøkt på morgenen og nyter kveldene utendørs med familie og venner når det er fint vær.
– Siden vi kjøpte oss ferieleilighet i Hemsedal har vi vært der på ferie i 14 dager hver sommer, ofte med en helgetur til andre steder som Bergen, Kragerø eller Stavern midt i ferien.
– Er det noe du ikke får tid til til vanlig, som du får gjort i ferien?
– Nei, ikke noe spesielt annet enn å komme meg på fjellturer som jeg jo ikke gjør i hverdagen.
– Hvorfor er det viktig å ta ferie fra jobben?
– Lade batterier og rett og slett gjøre noe helt annet. Et avbrekk er alltid sunt, å ikke tenke jobb eller alt annet man grubler over i hverdagen.
– Hvis det er noe helt spesielt så kan jeg gjøre det, men ellers tar jeg meg helt fri.
Ski: Også på vinteren holder Stømner seg aktiv i naturen. Foto: Privat
– Ser du fram til å komme tilbake på jobb igjen etter ferien, og hva gjør i så fall at du ser fram til tiden fremover?
– Ja, det er alltid hyggelig å komme tilbake. I disse tider skjer det jo så mye spennende fremover med reform, opprettelse av politipatrulje på nett, fellessamlinger på tvers av distrikter med mer.
– Hva er dine sommerfavoritter? (Aktiviteter, mat, drikke, musikk)
– Definitivt rosévin etter å ha vært på toppen av Harahorn (et av de vakreste stedene jeg vet).
– Hva har vært de største utfordringene i ditt politidistrikt i perioden før sommeren?
– De største utfordringer i politidistriktet er jo blant annet alt vi har stått i, i Oslo Sør, ungdomskriminalitet og ikke minst gjenger som Young Bloods. Siden jeg nå jobber og ser helheten i hele det nye distrikter i alle tre kommunene, vil jeg si at en stor utfordring når vi bruker mye ressurser på et område i distriktet – er å kunne opprettholde tydelig og nær tilstedeværelse i alle områder også nettopp for å sikre tilstedeværelse overfor medborgerne våre, men også for at kriminaliteten ikke skal «blusse opp» i andre områder.
– Er det noen områder du vil jobbe ekstra mye med når du er hjemme fra ferie?
– Etter ferien blir det godt å jobbe videre – og særlig sammen med de andre driftsenhetene for å få kriminalitetsforebygging inn i vår tjenesteproduksjon som primærstrategi. Der har vi en vei å gå enda, men dette skal vi få til!
Disse ønsker å bli Kripos-sjef
Fire personer har søkt på stillingen som Kripos-sjef.
Beredskap koster - har vi råd til det?
Frp ut av regjering: Blir en av disse vår nye justisminister?
Etter at Fremskrittspartiet i dag varslet at de skal gå ut av regjeringen, må statsminister Erna Solberg finne en ny justisminister.
Skriver historien om norsk politi: - Vi har noen kilometer med materiale
Som en del av prosjektet skal førsteamanuensis Geir Heivoll ved PHS fordype seg i arkivmateriale som er ukjent for de fleste.